gu en gu en gu gu wuu gu gu gu gu mk gu gu gu gu en gu gu gu gu gu gu gu gu gu gu gu wuu gu gu uz gu gu gu mk gu gu gu wuu gu gu gu wuu gu gu gu gu gu gu gu gu gu wuu gu gu gu en gu gu gu gu ro gu gu gu en en en en
દુલારું દાંપત્ય – સં. મહેન્દ્ર મેઘાણી | Readgujarati.com
[ લગ્ન, સ્ત્રી, માતા, કુટુંબ અને પ્રેમ જેવા વિષયો પર વિવિધ વિદેશી લેખકોના સુવાક્યોનો અનુવાદ રૂપે રજૂ કરતી ખિસ્સામાં સમાઈ જાય તેવડી પુસ્તિકા (એટલે કે ખિસ્સાપોથી) ‘દુલારું દાંપત્ય’ માંથી સાભાર. 32 પાનાંની પુસ્તિકાની કિંમત રૂ. 3 છે અને તે લોકમિલાપ ટ્રસ્ટ, ભાવનગર ખાતેથી મેળવી શકાય છે.
સંપર્કસુત્ર : ફોન – (0278) 256 6402. ઈ-મેઈલ : lokmilaptrust2000@yahoo.com ]
લગ્ન એટલે પુરુષ અને સ્ત્રી વચ્ચેનો એ સંબંધ
જેમાં ઉભયની સ્વતંત્રતા સમાન હોય છે;
અન્યોન્ય પ્રત્યેનું કર્તવ્યપાલન હોય છે.
સાચી ગૃહિણી જ્યાં જાય છે ત્યાં સદાય
તેની આસપાસ ગૃહ રચાઈ જાય છે.
એના મસ્તક ઉપર ખુલ્લું આકાશ જ ભલે હોય,
પણ જ્યાં ક્યાંય એ હશે ત્યાં ઘર હોવાનું જ.
સહુથી મહામૂલી એક સોગાદ
હજી તમારી પાસે રહેલી છે ત્યાં જ
એનો જેટલો લેવાય તેટલો લહાવો લઈ લેજો –
એ છે પ્રેમાળ માતા.
મોટાં થશો ત્યારે તમને મિત્રો મળશે –
માયાળુ, મહોબતીલા ભેરુઓ મળશે –
પણ એકમાત્ર મા સિવાય બીજું કોઈ
જે આપી શકતું નથી એવી,
શબ્દોથી અવ્યક્ત મમતા ને શીતળતા તો
ફરી ક્યારેય તમને સાંપડવાની નથી.
યૌવન એ જિંદગીનો કોઈ કાળ નથી;
એ ચિત્તની એક અવસ્થા છે.
દીકરીઓને આપણે ચાહીએ છીએ,
એ જેવી છે તેને માટે;
દીકરાઓને ચાહીએ છીએ તે જેવા બનવાના છે એને માટે.
જીવનમાં બીજી કેટલીયે સુંદર સુંદર વસ્તુઓ થોકબંધ મળે છે :
આટલાં બધાં ગુલાબો, તારાઓ, સૂર્યાસ્તો, મેઘઘનુષો;
પણ દુનિયા આખીમાં માતા તો એક જ હોય છે.
આપણા પગ જેનાથી વિખુટા પડી શકે,
પણ આપણું હૈયું કદી નહિ.
એટલું વરદાન માગું છું કે મારી વાંછના રહે –
સાંત્વન પામવાની નહિ, પણ અન્યને આપવાની;
મારી વાત સમજાવવાની નહિ, પણ કોઈની સમજવાની;
બીજાનો પ્રેમ પામવાની નહિ, પણ પ્રેમ આપવાની.
કારણ કે આપીએ છીએ, ત્યારે જ અમે મેળવીએ છીએ,
ક્ષમા કરીએ છીએ, ત્યારે જ ક્ષમા પામીએ છીએ,
અને મૃત્યુ પામીએ છીએ ત્યારે જ
અમૃત જીવનમાં જન્મ પામીએ છીએ.
જેની સાથે હાસ્ય-કિલ્લોલ કરેલાં હોય,
તેને આપણે કદાચ ભૂલી જઈએ;
પણ જેની સાથે આંસુ સારેલાં હોય, તેને કદી નહિ.
સફળ લગ્ન એ એક એવી ઈમારત છે,
જેને રોજેરોજ નવેસર ચણવી પડે છે.
[11] ચાહે તેવા પુરુષમાંથી પણ સારો પતિ નિપજાવવાની કલા
સુલક્ષણા નારીને વરેલી હોય છે.
અનેક વાર પ્રેમમાં પડવું જરૂરી છે –
હંમેશા એની એ જ વ્યક્તિ સાથે.
Article printed from Readgujarati.com: http://archive.readgujarati.in/sahitya
URL to article: http://archive.readgujarati.in/sahitya/?p=2356
Click here to print.
Printed from : www.readgujarati.com